
3 באפריל, 2000

הכנסת החמש-עשרה									נוסח לא מתוקן
מושב שני




פרוטוקול מס' 77
מישיבת ועדת העבודה, הרווחה והבריאות
יום שלישי, ב' באדר א' התש"ס (8 בפברואר 2000), שעה 10:00




נכחו:

חברי הוועדה:	דוד טל – היו"ר
	אבי יחזקאל



מוזמנים:	עמוס דניאלי	משרד הבריאות
	עו"ד אילנה מישר	הלשכה המשפטית, משרד הבריאות

	עו"ד טלי שטיין	משרד המשפטים



יועץ משפטי:       משה בוטון		

מנהל/ת הוועדה: שירלי אברמי

קצרנית:               דרורה רשף






סדר היום:        הצעת חוק למניעת נזקים מעישון מוצרי טבק (ח"כ אברהם יחזקאל), מס. 2773-


הצעת חוק למניעת נזקים מעישון מוצרי טבק (חבר הכנסת אברהם יחזקאל), מס' 2773

היו"ר דוד טל:

	בוקר טוב. אני מתכבד לפתוח את ישיבת ועדת העבודה, הרווחה והבריאות של הכנסת. על סדר היום הצעת חוק למניעת נזקים מעישון מוצרי טבק, תשנ"ט, 1998. חבר הכנסת יחזקאל, מה אדוני רוצה להשיג מעבר לנתונים הסטטיסטיים?

אברהם יחזקאל:

	הצעה זו נדונה בפרוטרוט בקריאה הראשונה. יש בה למעשה אלמנט דקלרטיבי, ציבורי. מידי שנה יצטרכו להיבדק נתונים באשר לנזקים הכרוכים בעישון מוצרי טבק. הדברים האלה מסתובבים למעשה בכל מיני מוסדות וכל מיני גורמים. אני חושב שמיקוד פוקוס בתחום הזה של הנזקים הנגרמים ממוצרי טבק הוא תחילתו של תהליך. אדוני בוודאי יודע, שגם במשרד הבריאות בודקים את הסוגייה הקשורה מנזקים בעישון מוצרי טבק. אני חושב שהשלב הבא יהיה שבעתיד, ואולי עוד בתקופתנו, נדון גם בסוגייה של החלת היכולת להיגמל מעישון מוצרי טבק – זה חוק שאני עובד עליו עכשיו – כי הנזקים הקשורים בתוצאות העישון, סרטן וכדומה, העלות שלהם גדולה מאד. 

לכן, ההצעה הזו אומרת שמידי שנה יישבו בכנסת, יידונו, יצהירו, אצלך בועדה ובמליאת הכנסת. אני חושב שזה חשוב מאד לדעת מה אחוז המעשנים בישראל, מהן קבוצות הגיל, מה היכולת להיאבק בתופעה הזו ומה משרד הבריאות עושה בעניין. כל הדברים האלו הם ברורים וצריך לעגן אותם בחקיקה. זו בקשתי, להעביר אותם לקריאה שניה ושלישית. 

משה בוטון:

	אדוני היושב ראש, אנחנו נמצאים בשלב של החלת רציפות.

היו"ר דוד טל:

	כן. אנחנו מדברים על רציפות.

אברהם יחזקאל:

	 כן. 

 היו"ר דוד טל:

	יש מישהו מהנוכחים שרוצה להתייחס? בבקשה, גברתי.

טלי שטיין:

	אנחנו תומכים. אנחנו חושבים שהצעת החוק הזו מאד חיובית. זה גם אמצעי של פיקוח של הרשות המחוקקת על הרשות המבצעת. יש דוגמאות לזה בחקיקה. למשל, בחוק שיפוץ בתים ואחזקתם. יש עוד כל מיני דוגמאות ואנחנו תומכים.

היו"ר דוד טל:

	תודה. כן, משרד הבריאות.

אילנה מישר:

	גם משרד הבריאות תומך בהצעה. 

היו"ר דוד טל:

	אנחנו מאשרים את הצעת החוק הזו לאישור רציפות לקריאה ראשונה. 

אברהם יחזקאל:

	 שניה ושלישית.

היו"ר דוד טל:

	רציפות. אחרי שתאושר הרציפות, זה יעבור לקריאה שניה ושלישית. 

אברהם יחזקאל:

	נכון. תודה רבה.

היו"ר דוד טל:

	תודה לך, אדוני. יום  נעים.




הישיבה ננעלה בשעה 10:13.



